# Байкал

### от Уикипедия, свободната енциклопедия

  За село Байкал вижте Байкал (село).

Езерото „Байкал“ през лятото
Байкал

Байкал е езеро, разположено в Източен Сибир, на границата между Иркутска област и Република Бурятия.

## [редактиране] География

Езерото е обградено от планини и се намира в силно сеизмичен район. Земетресенията са много често явление в околностите на Байкал. Възрастта на езерото е около 25-30 млн години. Максималната дълбочина на езерото е 1637 м, което го прави най-дълбокото езеро на Земята. Ако отчетем, че водната повърхност на езерото се намира на 456 м над морското равнище, най-ниската му точка се пада на 1181 м под морското равнище, което го превръща в най-дълбоката континентална падина. Дължината на езеро Байкал е 636 км, ширината се колебае между 25 и 80 км. Площта му е 31,5 хиляди км2, обема на водната маса — 23 хиляди км3 (което прави 22% от световните запаси на сладка вода). По обем се нарежда на второ място след Каспийско море. Бреговата линия е 2100 км.

В Байкал се вливат 336 реки и ручея (отчитат се само постоянните притоци). Най-големите са Селенга, Верхняя, Баргузин, Турка, Снежная и Сарма. От Байкал извира само една река — Ангара. На територията на Байкал се намират 22 острова. Най-големият е Ольхон. Бреговете се заледяват в зимно време. Лятната температура на повърхностния слой е 8—9 °С, а в отделни заливи може да достигне 15 °С. Температурата на по-дълбоките слоеве е около 4 °С. Водата в езерото е толкова прозрачна, че отделните камъни могат да се видят на дълбочина до 40 м.

## [редактиране] Флора и фауна

В Байкал са регистрирани досега 2 630 вида растения и животни, 2/3 от които се срещат единствено в този водоем (ендемични видове). Най-характерна е може би нерпата (Phoca sibirica), която е и единственият вид сладководен тюлен.

## [редактиране] История

Не е установено със сигурност откъде идва името на езерото. Съществуват няколко хипотези.

- "Бай-Кул" (тюркски) означава "богато езеро"
- "Бей-Хай" (китайски) означава "северно море"
- "Байгаал-Нуур" (бурятски) означава "езеро Байкал"
- "Байгаал-Далай" (монголски) означава "богат огън"

## [редактиране] Изследване

Малко се е знаело за Байкал преди започването на работата по изграждането на Транссибирската железопътна линия. Нужни са 200 моста и 33 тунела за живописните хребети около Байкал. По това време е организирана голяма хидрогеографска експедиция (1896-1902) с ръководител Фьодор Дриженко, на която е изработен първия подробен атлас на байкалските дълбини.

## [редактиране] Външни връзки

- Профил на езерото
- Байкалски пеизажи

Взето от „http://bg.wikipedia.org../../../%D0%B1/%D0%B0/%D0%B9/%D0%91%D0%B0%D0%B9%D0%BA%D0%B0%D0%BB.html“.

Категории: Езера в Русия

##### Views

- Статия
- Беседа
- Текуща версия

##### Търсене

##### На други езици

- العربية
- বাংলা
- Català
- Česky
- Dansk
- Deutsch
- English
- Esperanto
- Español
- Eesti
- فارسی
- Suomi
- Français
- Galego
- עברית
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- 한국어
- Lietuvių
- Македонски
- Nederlands
- Norsk (bokmål)
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- தமிழ்
- Türkçe
- Українська
- Tiếng Việt
- 中文